PRIMĂRIA MUNICIPIULUI TIMIŞOARA                                     

DIRECŢIA CLĂDIRI, TERENURI ŞI DOTĂRI DIVERSE         


APROBAT 
BIROUL GARAJE CIMITIRE COŞERIT ŞI SPAŢII UTILITARE


P R I M A R
Nr. SC2015-28282/28.10.2015




                  NICOLAE ROBU
REFERAT
privind aprobarea plăţii despăgubirilor negociate în şedinţa Comisiei de Negociere cu Terţii din data de 15.10.2015 cu proprietarii garajelor edificate pe terenul declarat ca fiind de interes public

Prin Hotărârile Consiliului Local al Municipiului Timişoara nr. 592/09.12.2014 si nr. 177/ 07.04.2015, a fost declarat interesul public local a  unor zone din Municipiul Timişoara, si au fost identificate bateriile de garaje care sunt situate pe amplasamentele unde urmează a se efectua lucrări de constructii,  de sistematizare şi modernizare a unor zone din Municipiul Timişoara.

Ca urmare a acestui fapt, s-a demarat procedura de negociere cu proprietarii garajelor care au înscrise în contract clauze de despăgubire, respectiv, cu acei proprietari ale căror garaje  au fost edificate cu autorizație de  construire şi care sunt situate pe amplasamentele pentru care a fost declarat interesul public local pentru eliberarea acestor amplasamente şi desfiinţarea acestor garaje, după cum urmează:

· Bateria nr. 300 situată în Timişoara, pe amplasamentul situat de-a lungul carosabilului paralel cu strada Uranus înscris în C.F. nr. 409015   nr. top. 29076,  compusă din 66 garaje, construite cu Autorizaţia de construire nr.653/15.04.2004.
· Bateria nr. 108  situată în Timişoara, str.Luminii-Lidia (actuală Str. Vasile Balmuş-Maresal Constantin Prezan, compusă din 24 garaje, construite cu Autorizaţia de construire nr. 5/23.03.1993 şi Autorizaţia de construire nr. 698/05.06.1996, baterie situată lângă blocul nr.56 din str. Maresal Constantin Prezan 
Precizăm că la emiterea autorizaţiilor de construire s-a impus următoarea condiţie: „ amplasamentul se va elibera necondiţionat în cazul în care terenul va fi revendicat de foştii proprietarii sau de Consiliul Local pentru lucrări de interes public ...”.

De asemenea, în conformitate cu clauzele înscrise în contractele de concesiune încheiate pentru garajele din Municipiul Timişoara, acestea pot fi reziliate unilateral sau înceta numai „ în cazul care interesul local o impune, cu un preaviz de 60 de zile”.

Precizăm că în cuprinsul unor contracte de concesiune se prevede că încetarea contractului de concesiune se face atunci când interesul local o impune, la Cap. X Art.20  alin.(2)  din contractul de concesiune menţionându-se: „în cazul în care interesul naţional sau local o impune, prin denunţarea unilaterală de către concendent, cu plata unei despăgubiri juste şi prealabile în sarcina acestuia, în caz de dezacord fiind competentă instanţa de judecată”.
Urmare analizării contractelor de concesiune încheiate a fost transmisă Comisiei de Negociere cu Terţii, situaţia cu proprietarii de garaje care au înscrisă în contract următoarea clauză: „în cazul în care interesul naţional sau local o impune, prin denunţarea unilaterală de către concendent, cu plata unei despăgubiri juste şi prealabile în sarcina acestuia, în caz de dezacord fiind competentă instanţa de judecată”, şi  ca urmare aceştia au fost invitaţi în vederea negocierii cuantumului despăgubirilor care se vor acorda.
Menţionăm că deţinătorii garajelor edificate pe terenurile pentru care s-a declarat interesul public local pentru care se pot acorda despăgubiri au fost invitaţi la Comisia de negociere cu terţii în în data de 14.07.2015 şi 18.08.2015, în vederea negocierii cuantumului despăgubirilor. 
Acestora li s-a propus: ”acordarea unei despăgubiri de 2000 euro/garaj şi plata cheltuielilor legate de demolare, transport şi depozitare a materialelor rezultate în urma demolării”.

Numitii Grigorescu Stelian- proprietar al garajului nr. 46 din Bateria nr.300- Str. Uranus şi respectiv, Bădoi Nicolae şi Elena- proprietari al garajului nr.20 din Bateria 108- str. Luminii (str. Vasile Balmus), nu au fost prezenti la negociere dar prin cererea nr. SC2015-026186/05.10.20154 şi cererea nr. SC2015- 026300/06.10.2015 au depus acordul lor in vederea acordării despăgubirilor aşa cum au fost negociate cu ceilalti proprietari de garaje din baterie. Ca urmare a celor arătate mai sus, solicitările acestora au fost prezentate şi aprobate în  şedinţa Comisiei de negociere cu terţii din data de 15.10.2015 şi s-a hotărât pentru aceştia ”acordarea unei despăgubiri de 2000 euro/garaj şi plata cheltuielilor legate de demolare, transport şi depozitare a materialelor rezultate în urma demolării”.
Astfel, aşa cum rezultă din Procesul verbal cu nr. 10 al şedinţei din data de 15.10.2015 al  Comisiei de Negociere cu Terţii au fost de acord cu acordarea despăgubirii în cuantumul sumei de 2000 de euro/garaj, plătită în lei şi cu suportarea de către Primăria Municipiului Timişoara a cheltuielilor de demolare, transport şi depozitare a materialelor de construcţii rezultate în urma demolării, următoarele persoane: 
· GRIGORESCU STELIAN,

· BĂDOI NICOLAE şi BĂDOI ELENA.

Având în vedereadresa cu numărul SC2015-26186/22.10.2015 şi  Procesul verbal cu nr.10 al Comisiei de Negociere cu Terţii din data de 15.10.2015:

P R O P U N E M

Insuşirea Procesului verbal cu nr. 10 al şedinţei din data de 15.10.2015 a Comisiei de Negociere cu Terţii;
Aprobarea plăţii despăgubirilor aferente şi a cuantumului acesteia respectiv suma de 2000 euro/garaj, conform Anexei care face parte integrantă din prezenta hotărâre, sumă care  se va achita în lei la cursul BNR la data emiterii prezentei Hotărârii de Consiliu Local, pentru proprietarii garajelor cu care s-a negociat în Comisia de Negociere cu Terţii conform Procesului verbal cu nr.10 al şedinţei din data de 15.10.2015.
Aprobarea achitarii tuturor costurilor ocazionate de emiterea Autorizaţiei de Demolare a garajelor pentru care s-a declarat intresul local, de la  Bugetul Local, respectiv cheltuielile legate de plata demolării acestor  construcţii, transportul şi depozitarea materialelor rezultate în urma demolării şi radierea lor din cartea funciară, conform Procesului verbal cu nr. 10 al Comisiei de Negociere cu Terţii din data de 15.10.2015.

